༄༅།  ། ནག་པོ་(《¡¶ཞ》¡+པའི་)དཀྱིལ་འཁོར་གི་ཐོ་ཡིག་བཞུགས་སོ།  ། ༄༅།  ། བླ་མ་དམ་པའི་ཞབས་ལ་སྤྱི་བོར་གུས་པར་ཕྱག་འཚལ་ལོ།  །  དཀྱིལ་འཁོར་གྱི་ཆོ་ག་འདི་རྩ་བའི་རྒྱུད་དང་བཤད་པའི་རྒྱུད་གཉིས་ལས།  བཤད་པའི་རྒྱུད་ལ་བརྟེན།  བཤད་རྒྱུད་ལྔ་ལས།  སློབ་དཔོན་གྱི་ལས་ཚོགས་གཙོ་བོར་སྟོན་པ་ཧེ་རུ་ཀ་མངོན་པར་འབྱུང་བའི་རྒྱུད་ལ་བརྟེན་ཏེ།  དེའི་ལེའུ་བཞི་པ་ནས་སའི་ཆོ་ག་བསྟན།  བཅོ་ལྔ་པ་ནས་ཚོགས་དང་དབང་།  བཅུ་དྲུག་པ་ནས་དམ་ཚིག་དང་སྡོམ་པ་བསྟན་ཏེ།  དེ་དག་ལ་བརྟེན་ནས་མཛད།  སློབ་དཔོན་ཀརྞ་པ་བྱ་བ་ཀརྞ་ཌའི་རྒྱལ་ཁམས་སུ་སྐྱེས་པས་ན་ཀརྞ་པ་ཟེར།  ཀརྞ་པ་བྱ་བ་རྣ་བ་ལ་ཟེར་བས་སྙན་རིང་བ་ལ་ཡང་ཟེར།  འདིའི་སློབ་དཔོན་ཤྲཱི་∶¡Ãཛཱ་ལནྡྷ་ར་བ་ཞེས་བྱ་བ་ཛཱ་ལནྡྷ་(《¡¶ཞ》¡ཛ་ལན་དྷ་ར་པ་ཛ་ལན་དྷ་)རར་གྲུབ་པ་བརྙེས་པ་དེ་ཡིན་ཏེ།  དེའི་གདམས་ངག་ལ་བརྟེན་ནས་སྒྲུབ་(《¡¶ལུ》¡བསྒོམ་)པ་བྱས་པས་ནུས་པ་ཅུང་ཟད་སྐྱེས་ནས་འཁོར་རྣལ་འབྱོར་ཕོ་མོ་མང་པོས་བསྐོར་ནས་བཞུགས་པ་ལ།  སྤྱོད་པ་བྱ་སྙམ་ནས་སློབ་དཔོན་ལ་ཞུས་པ་ལ།  སློབ་དཔོན་ན་རེ་སྤྱོད་པ་ལ་ནུས་པ་ཐོབ་དགོས་ན་ཁྱོད་ལ་ནུས་པ་ཡོད་དམ་གསུངས་པ་ལ།  དང་པོར་རི་དྭགས་ཁྲི་སྙན་སཱ་ལེ་ལ་དགུག་པའི་ལྟ་སྟངས་ཀྱི་མདུན་དུ་ཁུགས།  སྟག་ལ་རེངས་པའི་ལྟ་སྟངས་བྱས་པས་རེངས་སོ།  ། མ་ཧེ་ལ་དབང་གི་ལྟ་སྟངས་ཀྱིས་བལྟས་པས་དབང་དུ་འདུས་ཏེ་མདུན་དུ་འོངས།  ཤིང་རློན་པའི་ཡལ་གའི་ཤིང་ཐོག་ལ་ལྟུང་བའི་ལྟ་སྟངས་ཀྱིས་བལྟས་པས་ལྟུང་བར་ནུས་པ་ལ།  སློབ་དཔོན་ན་རེ་ཚར་བཅད་པ་བྱ་བ་རྣམ་པར་ཤེས་པའི་ལས་ཡིན་གྱིས།  ཡེ་ཤེས་ཀྱི་ལས་རྗེས་སུ་གཟུང་བ་དགོས་པས་དེ་རྣམས་ཁྲོལ་གསུངས་པ་ལ་དགྲོལ་མ་ནུས་སོ།  ། དེར་སློབ་དཔོན་གྱིས་སྤྱོད་པ་བྱེད་པའི་དུས་ནི་ཡེ་ཤེས་དང་རྣམ་ཤེས་∶¡Ãཀྱི་རླུང་ཆ་མཉམ་པས་ཚར་བཅད་པ་དང་(《¡¶ཞ》¡《¡¶ལུ》¡ཕན་གདགས་པ་དང་)།  ཕན་གདགས་པ་མཉམ་པར་སྦྱོར་ནུས་པའི་དུས་སུ་ཕྱེད་པ་ཡིན་པ་ལ།  ཁྱོད་ཀྱིས་མཉམ་པར་སྦྱོར་མི་ནུས་པས་སྤྱོད་པའི་དུས་ལ་མ་བབ་བོ་གསུངས་ནས་དེ་རྣམས་སློབ་དཔོན་གྱིས་བཀྲོལ་ལོ། །  དེ་ལྟར་སློབ་དཔོན་གྱིས་མ་གནང་ཡང་།  ཅིས་ཀྱང་སྤྱོད་པ་བྱེད་དོ་ཞེས་ང་རྒྱལ་པོ་བྱེད་པ་ལ་སློབ་དཔོན་ན་རེ།  འོ་ན་ཁྱོད་དེ་ཝཱི་(《¡¶ཞ》¡བི་)ཀོ་ཊ་སྟེ་ལྷ་མོ་རྫོང་དུ་མ་འགྲོ་ཞིགམཁའ་འགྲོ་མས་བར་ཆད་བྱེད་དོ་གསུང་།  དེ་ནས་འཁོར་དང་བཅས་ཏེ་ཆུ་ཁ་ཅིག་ཏུ་ཕྱིན་པ་ལ།  མཛེ་མོ་ཞིག་ང་སྒྲོལ་ཟེར་བ་ལ།  འདི་ཁུར་ན་འདི་ཡི་མཛེས་གོས་ན་དངོས་གྲུབ་ཚེ་གཅིག་གིས་བསྒྲུབ་པའི་བར་ཆད་དུ་འགྲོ་སྙམ་ནས་མ་བསྒྲལ་བ་ལ།  འཁོར་ཀུ་ས་ལི་ཞིག་གིས་བསྒྲལ་བས།  རྡོ་རྗེ་ཕག་མོར་གྱུར་ནས་ཀུ་ས་ལི་དང་གཉིས་མཁའ་སྤྱོད་དུ་སོང་།  དེ་ནས་ཕར་ཕྱིན་པས་རྨོད་པ་གཅིག་དང་ཕྲད་པ་ལ།  རྨོད་པ་དེ་ཐུག་ཆང་ས་འོག་ཏུ་སྦས་ནས་འདུག་པ་ལ་བསླངས་པས་མ་སྟེར་ཏེ།  ཕ་ཟད་ན་རྡོ་བ་ཞིག་ལས་ཆུ་བག་ཙམ་འཛག་པ་ཅིག་འཐུང་ཟེར།  དེས་མི་ངོམས་བྱས་པ་ལ་འཐུང་ནུས་པར་གྱིས་ཤིག་ངོམས་པར་བྱ་ཡིས་ཟེར་ཏེ།  ཆུ་འཐུང་པ་ལ་ཆུ་ཟད་པར་མ་གྱུར་ཏོ།  ། དེས་ཐུག་ཆང་མ་སྟེར་བ་ལ་གླང་ལ་སྡིགས་མཛུབ་བྱས་པས་གླང་ཤི་བ་ལ་ད་འདི་རྗེས་སུ་གཟུང་དགོས་པས་གསོས་ཤིག་ཟེར་བ་ལ་མ་ནུས་སོ།  ། ཡང་དེ་ནས་ཕར་བྱོན་པ་ལ་སྐྱེད་མོས་ཚལ་ཞིག་ན།  ན་ཆུང་ཞིག་འདུག་པ་ལ་སྐོམ་ནས་ཤིང་ཐོག་བསླངས་པས།  ཁྱོད་རང་ལ་ནུས་པ་མེད་དམ་ཟེར་བ་ལ་ཤིང་ཐོག་ལ་ལྟུང་བའི་ལྟ་སྟངས་ཀྱི་བལྟས་པས་མར་ལྟུང་ཞིང་བྱུང་བ་ལ།  མོས་མིག་གི་རྫི་མ་བཏེག་པ་ཙམ་གྱིས་ཡར་འབྱར་གྱིན་སོང་།  ཡང་ཕར་ཕྱིན་པ་ལ་ལྷ་ཁང་ཞིག་ན་མི་ཞིག་(《¡¶ལུ》¡གཉིས་)བརྒྱད་སྟོང་པ་ཀློག་གིན་འདུག་པ་ལ།  ཁྱེད་པཎྜི་ཏའམ།  རྣལ་འབྱོར་པའམ༑  དགེ་བསྙེན་ལ་སོགས་པ་ཅིས་གནས་བྱས་པས།  ཁོ་ན་རེ་རྣལ་འབྱོར་གྱི་ཆ་ལུགས་ཀྱིས་གནས་སཽ་བྱས་པས།  སློབ་དཔོན་ན་རེ་རྣལ་འབྱོར་པ་བྱ་བ་ཀློག་བྱེད་དམ་བྱས་པ་ལ།  འོ་ན་ཁྱོད་ཀྱིས་ཀློག་ཟེར་བ་ལ།  སློབ་དཔོན་གྱིས་ཀློག་མ་ཤེས་ཏེ་ཕམ་མོ།  ། དེ་ནས་སློབ་དཔོན་གྱིས་ཤར་ཕྱོགས་བྷཾ་(《¡¶ཞ》¡བྷ་)ག་ལར།  རཱ་ཛཱ་ཤྲཱི་སུ་ཙནྡྲ་དང་།  བློན་པོ་ཀུ་∶¡Ãས་ལི་ནཱ་ཐའི་(《¡¶ཞ》¡སུ་ལ་ན་དའི་)གྲོང་ན་རྒྱལ་པོ་མུ་སྟེགས་པ་ཡིན།  བློན་པོས་སློབ་དཔོན་ཀརྞ་པ་གྲོང་དུ་བྱོན་བྱ་བ་ཐོས་ནས།  བསུར་ཕྱིན་པ་ལ་ང་ལ་བསྙེན་བཀུར་བྱེད་ཅིང་བསུ་བ་ཁྱེད་ཅི་དོན་དུ་གཉེར་བྱས་པ་ལ་བློན་པོ་ན་རེ།  ང་ལ་དོན་དུ་གཉེར་རྒྱུ་གཞན་མེད།  ལྷ་ཁང་ཞིག་ན་ལོ་∶¡Ãཀེ་ཤཱ་(《¡¶ཞ》¡ཀི་ཀྭ་)རའི་སྐུ་ཏིར་ཏི་ཀ་དང་མཐུན་པ་ཞིག་བྱས་ནས་ཡོད་པ་འདིའི་རབ་གནས་ཞུའོ་བྱས་པ་ལ།  བྱ་གསུང་ནའང་ཡུན་རིང་པོར་བྱེད་དུ་མ་འདོད་པ་ལན་ཅིག་ད་ལྟ་རང་བྱ་གསུང་།  འོ་ན་རབ་གནས་ཀྱི་འཚོག་ཆས་མི་དགོས་སམ་བྱས་པ་ལ་ཅི་ཡང་མི་དགོས་གསུངས་ནས་མེ་ཏོག་གཅིག་སྐུའི་སྤྱི་བོར་བཞག་སྟེ་སུ་པྲ་ཏིཥྛ་གསུངས་ནས་རབ་གནས་ཟིན་ནོ་བྱས་པས།  བློན་པོ་དེ་ལ་ཡིད་མ་ཆེས་པ་ལ་སློབ་དཔོན་གྱིས་མེ་ཏོག་ཕོག་པས།  སྐུ་དེ་སློབ་དཔོན་གར་འགྲོ་བའི་རྟིང་ལ་སོང་བ་ལ་བློན་པོས་ཞུ་བ་ཕུལ་ཏེ་ད་ཡིད་ཆེས་པས་རབ་གནས་མཛོད་ཅིག་ཞུས་པས།  མེ་ཏོག་གཅིག་མགོར་བཞག་སྟེ་ཡང་སུ་པྲ་ཏིཥྛ་ཞེས་བརྗོད་པས་སྐུ་དེར་འདུག་སྟེ།  མི་མང་པོས་ནང་དུ་སྤྱན་དྲངས་པས་མ་དྲོངས་ནས་དེ་ཉིད་དུ་ལྷ་ཁང་བཞེངས།  ད་ཅིའི་ལྷ་ཁང་ལ་མཆོད་རྟེན་ཞིག་ཁོང་པར་བཅུག་ནས་བཞགདེ་ནས་བློན་པོས་སློབ་དཔོན་ལ་ནང་པའི་རས་བྲིས་ཤིག་མཛད་པས་ཞུས་པ་ལ་གནང་ནས།  འདྲི་མཁན་དང་གསུམ་ལས་གཞན་ལ་གསང་སྟེ།  རྒྱལ་པོའི་ལྷ་འཇིགས་བྱེད་དང་དུས་མཚན་གདན་དུ་བཏིང་བ་བྲིས་པ་ལ།  གཅིག་ནས་གཉིས་སུ་འཛགས་ཏེ་རྒྱལ་པོས་ཐོས་པ་ལས།  རྒྱལ་པོ་ན་རེ་བློན་པོ་འདི་སྙིང་དང་འདྲ་བ་ཡིན་པས་འདི་མི་བདེན་མི་སྲིད་བྱས་པ་ལ།  གཏམས་མང་དུ་གྲགས་པ་ལ་ད་ནི་བདེན་ནམ་སྙམ་ནས་འདུག་པ་ལ་བློན་པོ་གྲོགས་པོ་ཞིག་གིས་ཐང་ཀ་འདི་སྤོངས།  ཁྱོད་ལ་རྒྱལ་པོ་འཁོར་དང་བཅས་པས་ཆད་པ་ཆེན་པོ་གཅོད་པར་འདུག་གོ་བྱས་པས།  དེ་བཞིན་དུ་བྱའོ་ཟེར་ནས་རས་མང་པོས་དྲིལ་ནས་རྒྱས་བཏབ་སྟེ་ཉི་མ་ལྷོ་ཕྱོགས་ནས་ཕར་བསྐུར་ཏེ་བཏང་བ་ལ༑  རྒྱལ་པོ་གྲོང་ཁྱེར་ཕྱོགས་བཞི་ན་སྒོ་བཞི་ཡོད་པའི་སྒོ་བ་རྣམས་ཀྱིས།  འདི་ཙམ་གྱི་རྒྱས་འདེབས་པ་འདི་ན་ནོར་མང་པོ་ཡོད་ཟེར་ནས་གཡེངས་པས་བྲིས་སྐུ་དེ་བྱུང་བ་ལ།  རྒྱལ་མཚན་གྱི་རྩེ་མོ་ལ་བཏགས་ནས་རྒྱལ་པོའི་གན་དུ་ཁྱེར་བ་ལ།  རྒྱལ་པོའི་འཁོར་ཐམས་ཅད་འདི་སྲོག་དང་ཕྲལ་ལ།  འདིའི་ནོར་ཐམས་ཅད་དང་དབྲལ་ལོ་ཟེར་བ་ལ།  རྒྱལ་པོ་ན་རེ་ལར་(《¡¶ཞ》¡-ལར་)བྱ་བ་ཐམས་ཅད་བརྟགས་ནས་བྱ་དགོས་པས་ད་དུང་ཆད་པས་མི་བཅད་ཀྱིས།  འུ་ཅག་ཀྱང་བདེ་མཆོག་གདན་དུ་བྱས་པའི་འཇིགས་བྱེད་དང་དུས་མཚན་སྟེང་དུ་བཏོན་པ་བྲིས་ལ་བདེན་པའི་བྱིན་རླབས་འགྲན་ཟེར་ན།  མུ་སྟེགས་ཀྱི་དེའུ་ལའི་ནང་དུ་བཅུག་སྟེ།  ཁྱེད་ཀྱི་ལྷ་ཡང་མཆོད་དོ་ཟེར་ནས་ཞག་བདུན་ན་ཆོ་འབྱེད་པ་ལ།  བློན་པོ་ཀུ་ས་ལི་ནཱ་ཐས་སློབ་དཔོན་ལ་ཞག་བདུན་ནས་ཆོ་འབྱེད་པས་ནུས་པ་བསྟན་དགོས་ཞུས་པ་ལ༑  ནུས་པ་བསྟན་ཏོ་གསུང་།  དེ་ནས་ནམ་ཕྱེད་ན་ཏིར་ཏི་ཀའི་མཚན་མ་འཛིན་པ་ཐོད་པ་འཛིན་པ་གཅིག་བྱུང་བས།  ངས་ཚོགས་དཔོན་བྱའམ་ཟེར་བ་ལ།  ཁྱོད་ཀྱིས་ཚོགས་དཔོན་མི་བྱེད་དོ་བྱས་པ་ལ།  ནམ་མཁའ་ལ་འཕུར་ནས་ཧེ་རུ་ཀར་བྱས་ནས་སོང་བ་ལ།  བདག་རྗེས་སུ་གཟུང་དུ་གསོལ་བྱས་པ་ལ།  ཁྱོད་ལ་ཚེ་འདི་ལ་མ་ཧཱ་མུ་དྲཱ་(《¡¶ཞ》¡དྲ་)ཐོབ་པའི་སྐལ་བ་མེད་ཀྱིས་གཞུང་དྲུག་རྩོམས་ཤིག་པར་གནང་བ་བྱིན་ཏེ།  བཞི་ཐུན་མོང་མ་ཡིན་པ།  གཉིས་ཐུན་མོང་བའོ།  ། འོ་སྐོལ་གྱི་ལྷ་ཁོའི་གདན་ན་བདོག་པ་བྱས་པ་ལ།  འཇིག་རྟེན་གྱི་ལྷ་འདྲ་བས་གདན་དུ་གནོན་ནུས་སམ།  གསུངས་ནས་དེ་ནས་ཞག་བདུན་ནས་བལྟས་ཙམ་ན༑  འཇིགས་བྱེད་དང་དུས་མཚན་ཞབས་ཀྱིས་མནན་ནས་འོད་དང་བཅས་པར་བཞུགས་པ་མཐོང་ནས་ཐམས་ཅད་མོས་པར་གྱུར་ཏེ།  སློབ་དཔོན་རྒྱལ་པོའི་གདན་སར་སྤྱན་དྲངས་ཏེ་རྫས་ལ་སོགས་པ་ཕུལ་ཏེ།  དབང་བསྐུར་ལ་སོགས་པ་མནོས་ནས་བྷཾ་(《¡¶ཞ》¡བྷ་)ག་ལ་པ་ཙམ་སངས་རྒྱས་པར་བསྒྱུར་གསུང་།  དེ་ནས་སློབ་དཔོན་གྱིས་གཞུང་དྲུག་བརྩམས་སོ།  ། དེ་ནས་མཛེ་མོ་དེ་ཡང་མཛེ་མོ་མིན་ཏེ་རྡོ་རྗེ་ཕག་མོའི་རྣལ་འཕྲུལ་ལོ།  ། ཞིང་རྨོད་དེ་ཡང་ཞིང་རྨོད་མིན་ཏེ་ཧེ་རུ་ཀ་ཡི་རྣམ་འཕྲུལ་ལོ།  ། མཛེ་ལྡན་བུ་མོ་དེ་ཡང་བུ་མོ་མིན་ཏེ་རྡོ་རྗེ་ཕག་མོའི་རྣལ་འཕྲུལ་ཡིན༑ ༑ ཐོད་པ་ཅན་ཡང་ཐོད་པ་ཅན་མ་ཡིན་ཏེ་ཧེ་རུ་ཀ་ཡི་རྣམ་འཕྲུལ་ཡིན།  ཁྱོད་ཀྱི་ཞབས་ཀྱི་ལྗིད་ཀྱིས་མནན་ན་འོག་གི་རླུང་ཡང་འཇིག་འགྱུར་ཞེས་ཏེ་ཞབས་ཀྱི་རྩེ་མོས་མནན།  ། ཕྱག་རྣམས་དྲང་པོར་བརྐྱང་ན་ཕྱོགས་སྐྱོང་རྣམས་ཀྱང་སྐྲག་འགྱུར་ཞེས་ཏེ་ཕྱག་རྣམས་བསྐུམ་པས་གནས།  ། དབུ་ཡི་གཙུག་ཏོར་དྲང་པོར་བསྲངས་ན་ཚངས་པའི་འཇིག་རྟེན་འཇིག་འགྱུར་ཞེས་ཏེ་དབུ་ནི་ཡོ་བར་གནས༑  རྗེ་བཙུན་ཁྱོད་ཀྱི་གར་ནི་དགོས་པ་དང་ལྡན་མཐོང་བས་བསྟོད།  ། ཅེས་གསུངས་ནས་ཛཱ་ལནྡྷ་རར་དགོན་པ་བྱེད་གསུང་པ་ལ།  ནད་ཀྱིས་ཐེབས་ནས་གཡོག་པོ་རྣམས་གནས་ཉི་ཤུ་རྩ་བཞིར་བཏང་སྟེ།  བླ་མའི་དཀའ་བཅག་པ་ལ་བཤགས་པ་བྱས།  དེ་ནས་དེ་མེ་ཏོག་དང་སྨན་བླངས་ནས་འོངས་པ་ལ།  ལམ་ན་ཁྲུས་ཀྱི་རྫིང་ཡོད་པ་ལ་ཁྲུས་བྱ་ལོང་མེད་དེ་ལ་མོར་འགྲོ་བ་ལ།  བུད་མེད་མང་པོ་དེ་ན་ཁྲུས་བྱེད་ཅིང་ཁྱེད་ཅག་ཀྱང་ཁྲུས་གྱིས་ཟེར་བ་ལ་ལོང་མེད་སློབ་དཔོན་ན་བས་མྱུར་དུ་འགྲོ་བྱས་པ་ལ།  སློབ་དཔོན་སོས་ཟེར་ནས་ཁྲུས་བྱེད་ཅིང་བསྡད་པ་ལ༑  སྨན་རྣམས་བུད་མེད་དེ་རྣམས་ཀྱིས་ཁྱེར་ནས་བུད་མེད་རྣམས་གར་སོང་ཆ་མེད༑  དེར་ཁྱིམ་དུ་ཕྱིན་ཙམ་ན་སློབ་དཔོན་གྲོངས།  ང་ལ་མཁའ་འགྲོ་མའི་ཆད་པ་བྱུང་བས་ཚེ་འདི་ལ་མ་ཧཱ་མུ་དྲཱ་(《¡¶ཞ》¡དྲ་)མེད་ཀྱང་།  བར་དོར་རྟེན་འདི་ལ་ཞུགས་ནས་ཕྱག་རྒྱ་ཆེན་པོ་ཐོབ་པར་བྱེད་ཀྱིས་ཞག་བདུན་དུ་མ་སྲེགས་ཤིག་གསུང་བ་ལ།  ཞག་ལྔར་གསང་ཐུབ་པ་ལ།  རྒྱལ་པོའི་རྩིས་པས་རྩིས་བྱས་པས་ཡུལ་ཕྱོགས་ན་རོ་ཡོད་པས་ཡུལ་ཐམས་ཅད་འཚོགས་ཤིག་ཟེར་ཏེ་བསྲེག་ཏུ་བཏང་ངོ་།  ། བསྲེགས་པས་དང་པོའི་གནས་དང་།  དེ་ནས་བསྲེག་པ་ན་ཌ་མ་རུ་ལ་སོགས་པའི་སྒྲ་དུ་མ་གྲག་གོ། དེ་ནས་གཞན་དུ་སྐུ་འཁྲུངས་ནས་ང་སྤྱོད་པ་བྱེད་པའི་དུས་ལ་བབ་ན།  རྒྱན་རང་ཆས་སུ་ཤོག་ཅིག་ཅེས་སྨོན་ལམ་བཏབ་པས་བྱུང་ངོ་།  ། དེ་ལྟ་བུའི་སློབ་དཔོན་ཁྱད་པར་ཅན་དེས་ལྷ་ལས་གནང་བ་ཐོབ་ནས་བརྩམས་སོ།  ། འདི་ལ་དོན་གསུམ་སྟེ།  དང་པོ་ཀླད་དོན་བསྟན་ཏེ།  དེ་ཡང་དང་པོ་ལ་ཕྱག་འཚལ་ཞིང་བཤད་པར་དམ་བཅའ་བ་ཤློ་ཀ་གཅིག་གིས་བསྟན།  དེ་ནས་བརྩམ་པའི་རྒྱུ་ཡོད་པ་ཤློ་ཀ་གཅིག་གིས་བསྟན།  དེ་ནས་ཁེངས་བསྐྱུང་གཅིག་གིས་བསྟན།  དེ་ནས་བརྗོད་བྱ་ཁྱད་པར་ཅན་དང་ལྡན་པ་གཅིག་གིས་བསྟན་ཏོ།  ། དེ་ཡང་ཕྱག་དང་བཤད་པར་དམ་བཅའ་བ་གཉིས་ལས།  དང་པོ་ལ་ཕྱག་འཚལ་བ་བསྟན་ཏེ།  དཔལ་ལྡན་ཞེས་པ་དཔལ་ནི་ཡེ་ཤེས་སམ་རྡོ་རྗེ་ཕག་མོ་ལ་བྱ་ལ།  དེ་དང་ལྡན་པས་དཔལ་ལྡན་ནོ།  ། འགྲོ་བའི་མགོན་གྱིས་གཙོ་བོ་ཡབ་ཡུམ་དངོས་སུ་སྨོས་ལ།  ཤུགས་ལས་མཁའ་འགྲོ་མ་ལ་སོགས་པ་བཞི་དང་།  དུར་ཁྲོད་མ་བརྒྱད་ཤུགས་ལས་བསྟན།  ཉི་ཤུ་རྩ་བཞི་གཉིས་མེད་ཅེས་པས་དཔའ་མོ་བསྟན་ཏེ།  དེ་ལྟར་དཀྱིལ་འཁོར་གྱྀ་འཁོར་ལོ་ཚང་བ་ལ་ཕྱག་འཚལ་བར་བསྟན།  དེ་ནས་བཤད་ཅེས་སྦྱར།  གང་བཤད་ན་དང་པོ་བསྙེན་པ་བཤད་ཅེས་སྦྱར་ཏེ།  རབ་འབྲིང་གསུམ་སྟེ།  རབ་ལྷས་གནང་བ་བྱིན་པ་དང་།  གཉིས་པ་རྨི་∶¡Ãལྟས་སུ་(《¡¶ཞ》¡ལམ་ལྟ་བུས་)མཐོང་བ་དང་།  གསུམ་པ་སྔགས་ཀྱི་གྲངས་ཚད་དུ་སྐྱེལ་བའོ།  ། དེ་ནས་དཀྱིལ་འཁོར་གྱི་སྤྱོད་པ་སྤྱད་པ་ཞེས་བྱ་སྟེ།  སའི་ཆོ་ག་དང་།  ཐིག་དང་།  སྟ་གོན་དང་།  བྲི་བ་དང་།  ཚོན་བྱིན་གྱིས་བརླབ་པ་དང་།  དཀྱིལ་འཁོར་བྱིན་གྱིས་བརླབ་པ་དང་།  འཇུག་པ་དང་བརྒྱད་དོ།  ། དེ་ནས་བརྟུལ་ཞུགས་ཀྱི་རིམ་པ་སྟེ།  མེ་ཏོག་ཆུའི་དབང་བསྐུར་ལ་སོགས་བཅུ་བཞིའོ།  །  འོ་ན་ཁྱོད་ལ་གཞུང་རྩོམ་པའི་རྒྱུ་ཡོད་དམ་ཞེ་ན།  ལན་དུ་ལུགས་སུ་འབྱུང་དང་ལ་སོགས་པ་སྟེ།  ལུགས་སུ་འབྱུང་བ་སྟེ།  ལྷ་དང་སྔགས་དང་རྒྱུད་ཀྱི་རིམ་པ་མ་ནོར་བ་ཡང་ཤེས་ཞེས་སྦྱར།  བཟློག་པ་དང་ལྷ་གོ་རིམ་བཟློག་པས་བཀོད་པ་དང་༑  སྔགས་དང་རྒྱུད་ཀྱི་གོ་རིམ་བཟློག་ནས་བསྟན་པ་ཡང་ཤེས་ཞེས་སྦྱར་རོ། །  ཡང་སྦྱིན་བྱ་ཐ་དད་དེ།  བུམ་པ་དེའི་དབང་དང་།  སྤྱི་སྟེ་གསང་དབང་དང་།  སྦས་པ་སྟེ་ཤེས་རབ་ཡེ་ཤེས་དང་། ∶¡Ãབཞི་པ་(《¡¶ལུ》¡ཞི་བ་)ཡང་ཤེས་(《¡¶ལུ》¡+ཡེ་ཤེས་)ནས་བརྩམས་པ་ཡིན་ནོ།  ། ད་ནི་གསུམ་པ་ཁེངས་བསྐྱུང་བསྟན་ཏེ།  སྒྲ་སྟེ་ལེགས་པར་སྦྱར་བའི་སྐད་ཀྱང་སྤངས་ལ།  སྒྲ་ཉམས་ཏེ་ཟུར་ཆག་ཀྱང་སྤངས་ལ། ∶¡Ãབདེ་བས་སྦྱར་(《¡¶ལུ》¡བསྡེབས་སྦྱོར་)ཏེ་རྟགས་དང་བྱེད་ཚིག་དང་།  ཉེ་བར་བསྒྱུར་བ་སྐྱོན་མེད་ཀྱང་སྤངས་པའི་དཀྱིལ་འཁོར་གྱི་ཆོ་ག་བཤད་དོ།  ། འོ་ན་རྩོམ་པ་ལ་གཞུང་མཛེས་པ་དང་།  དོན་ལྷག་པ་གཉིས་ཡོད་དགོས་ཏེ།  དེ་ཡོད་དམ་བྱས་པ་ལ།  དེ་ཀུན་མེད་ཀྱང་རང་ཉིད་དྲན་པར་བྱ་བའི་ཕྱིར་བརྩམས་པ་སྟེ།  འདིས་གཞན་དོན་དུ་མ་བརྩམས་ཞེས་ཁེངས་བསྐྱུང་བའོ།  ། གར་གྱི་གནས་བྱ་བ་ལ་གར་མཁན་དང་།  དེའི་གནས་ཏེ་སྦུབས་སོ།  ། དཔེར་ན་གར་གྱི་གནས་གཅིག་ལ་ཚངས་པ་དང་ཁྱབ་འ